Jägerhorn af Spurila

Jägerhorn af Spurila on vanha suomenruotsalainen aatelissuku numerolla 5 Suomen ritarihuoneella ja numerolla 114 Ruotsin ritarihuoneella. Sukua elää Suomessa, jossa se on esiintynyt yhtäjaksoisesti, ja myös Ruotsissa, Saksassa ja Yhdysvalloissa.
Historia

Suku on keskiaikaista rälssiä ja kotoisin Varsinais-Suomen Paimiosta. Tarkkaa aateloimispäivämäärää ei ole tiedossa. Suvun kantaisänä on pidetty 1464–1476 mainittua asemies Nils Pederssonia Hevonpään kartanosta. Hän kantaa riippuvaa metsästystorvea sinetissään 10. maaliskuuta 1471. Rälssimies Nisse Pederssonia on pidetty hänen varsin todennäköisenä isoisänään ja asemies Peder Nilssonia todennäköisenä isänä.(Kansallisbiografia 4, Seppo Suvanto) Nisse Pedersson omisti Paimion Lopissa rälssimaata, joka peruutettiin vuoden 1396 Nyköpingin peruutuksen yhteydessä; peruutus toteutettiin Suomessa 1405. Hän esiintyy myös sinettitodistajana 1. toukokuuta 1399FMU 1088. Peder Nilsson puolestaan osallistui rälssimiesten kokoukseen Turussa 1439.

Suvun asema vahvistui keskiajan loppuvaiheessa asemies Per Nilssonin (mainitaan 1500) mentyä naimisiin laamanni, myöhemmin valtaneuvos, Klas Henrikssonin (Horn) tyttären Birgittan kanssa.

Eversti Christer Classon af Spurilan myötä suku kirjattiin Ruotsin ritarihuoneen muodostamisen yhteydessä vuonna 1625 numerolla 86 (muutettiin sittemmin numeroksi 114). Nimi Jägerhorn af Spurila otettiin ilmeisesti käyttöön vasta 1634, jolloin se esiintyy ritariston ja aatelin pöytäkirjoissa, todennäköisesti, jotta se erottuisi samankaltaista sukuvaakunaa kantavasta Jägerhorn af Storbystä, joka tuolloin introdusoitiin. Keskiajalla oli tavanomaista, että rälssisuvut käyttivät sukunimenä patronyymiä ja kartanon nimeä. Suku korotettiin silloiseen ritariluokkaan 1778. Suomen ritarihuoneella suku kirjattiin Reinhold Johan Jägerhornin (1716–1790) pojan, Gustaf Johan Jägerhornin (1751–1831)  suvun päämiehen omainaisuudessa 12. tammikuuta 1820 numerolla 5.

Vanhoissa sukuteoksissa esitetään Jägerhorn af Spurilan nuorempina sukuhaaroina Jägerhorn af Storbyt ja Jägerskiöldit. Nykytutkimuksen perusteella ei tällaista sukujohtoa kuitenkaan voida todistaa. Mielikuvituksellisen sukutarinan mukaan Jägerhorn af Spurilan suku on peräisin 1100-luvun Suomesta, jolloin kantaisä olisi ollut Eerik Pyhän aseenkantaja. Ruotsin ritarihuoneella vuonna 1769 päivätty sukutaulu kuvaa tarinan seuraavasti (käännös):

 Tunnettuja Jägerhorneja (af Spurila) 
Lähteet:
 Rötker (Ruger tai Rutger) Ingesson Jägerhorn, af Spurila (1130–1160) häntä pidetään suvun varsinaisena perustajaisänä, tästä on kuitenkin kirjallisuudessa eriäviä kirjauksia, henkilön taustahistoria on osittain jäänyt epäselväksi. Hänen mukaansa on kuitenkin 1781 perustettu Rötker Ingessonin salaseuraksi, jonka nimi muutettiin myöhemmin Valhalla-seuraksi
 Peder Nilsson Jägerhorn, af Spurila (1410–1494) "Peder, Hevonpään kartanon isäntä Paimiosta"  Asemies, aateloitu Ruotsin kuninkaantoimesta, aatelispäivä ei ole tiedossa. Aviopuoliso on Klaus Henrikinpoika Hornin tytär, Kerstin (Britta) Klasdotter Horn (1450–1494)
 Reinhold Johan Jägerhorn (1716–1790), everstiluutnantti, tunnettu "aitona suomalaisena" Tukholman säätyvaltiopäivillä 1765–1766 esittämistään mielipiteistään siitä, että Suomen saama tuki oli riittämätöntä
 Fredrik Anders Jägerhorn (vanhempi) (1723–1801), everstiluutnantti, Karjalan rakuunoiden komentaja. Reinhold Johan Jägerhornin nuorempi veli sekä Johan Anders Jägerhornin (nuoremman) ja Fredrik Adolf Jägerhornin isä
 Carl Magnus Jägerhorn (1730–1782), everstiluutnantti, Oulun läänin maaherra 1775–1782
 Georg Henrik Jägerhorn (1747–1826), kenraaliluutnantti, osallistui Kustaa III:n Venäjän sotaan 1788–1790, myöhemmin Suomessa olevien joukkojen ylikomentaja, Tukholman varuskunnan ylipäällikkö ja kuninkaan poissa ollessa Ruotsin valtioneuvoston jäsen
 Gustaf Johan Jägerhorn (1751–1831) kapteeni, joka kirjautti päämiehen ominaisuudessa sukunsa Suomen Ritarihuoneelle numerolla 5. Gustavin isä oli Reinhold Johan Jägerhorn (1716–1790), naimisissa Hedvig Eleonora von Willebrandin kanssa.
 Johan Anders Jägerhorn (nuorempi) (1757–1825), everstiluutnantti, osallistui Kustaa III:n vuoden 1772 vallankumoukseen, yksi niin sanottuja Anjalan miehiä, Suomen itsenäisyysmiehiä, Fredrik Adolf Jägerhornin veli
 Fredrik Adolf Jägerhorn (1760–1817), eversti, maaherra, pikkuserkkunsa komendantti Carl Olof Cronstedtin uskottu Viaporissa. Anjalan miehen Johan Anders Jägerhornin nuorempi veli
 Blechard Gustaf Jägerhorn (1803–1879), juristi ja virka- ja Ruotsin säätyvaltiopäivämies
 Carl Johan Jägerhorn (1819–1890), kuvernööri, valtioneuvos, Reinhold Johan Jägerhornin pojanpoika
 Reinhold Ernst Petter Jägerhorn (1838–1926), juristi, tilanhoitaja, yhdistys- ja valtiopäivämies, Blechard Gustaf Jägerhornin poika
 Carl Georg Jägerhorn (1866–1945), asianajaja ja virka- ja valtiopäivämies, Carl Johan Jägerhornin poika
 Reginald Jägerhorn (1932–2024), taloustieteilijä, Hanken Svenska handelshögskolan professori
 Robert Jägerhorn (s. 1965), taikuri

 Kuninkaallisia paašeja 
 Clas Christersson af Spurila (1530–1578), Juhana III:n soini, tuomittiin kuolemaan ainakin kaksi kertaa, toisen kerran syytettynä kälynsä raiskaamisesta (uhrin kuoleman jälkeen, vaikka tämä oli kuolinvuoteellaan kiistänyt väitteen), mestattiin Turun linnassa. Yllä mainitun eversti Christer Classonin, joka introdusoi suvun Ruotsin ritarihuoneelle, isä.
 Johan Henriksson Jägerhorn af Spurila (1602–1645), Kustaa II Aadolfin paaši, joka seurasi kuningasta Lützenin taisteluun 1632, kaatui majurina 30.4.1645 hakkapeliittojen taisteluissa Saksan Holsteinin-Rendsburgissa, samana päivänä kuin veljensä majuri Clas Henriksson kaatui Saksan Thüringenissa. Edellä mainitun Clas Christerssonin veljen poika.
 Fredrik Anders Jägerhorn (nuorempi) (1760–1790), Kustaa III:n paaši 1776, Reinhold Johan Jägerhornin nuorin poika. Kuoli kuumeeseen ratsumestarina samoihin aikoihin kuin isänsä.
 Fredrik Adolf Jägerhorn (1760–1817), Kustaa III:n paaši 1775, yllä mainittu Viaporin varakommendantti 1808.

 Galleria 

 Katso myös 

 Jägerhorn af Storby (suku)
 Jägerskiöld (suku)
 Horn (suku)

 Lähteet 


 Svenskt Biografiskt Lexikon, Hans Gillingstam
 Ättartavlor, Carpelan
 Suomen Ritarihuone, Jägerhorniana
 Jägerhorn G. H., I fält för Gustaf III. Beskrivning över kampanjen i Savolax 1788–1790, Svenska litteratursällskapet i Finland (2004), 

Viitteet

Luokka:Suomalaiset aatelissuvut
Luokka:Suomen keskiaikaiset suvut